《赠拂云主人》
宋代·裘万顷

十年作计须种木，一日不可使无竹。
道人於此得三昧，绿雾中间著苍玉。
拂云谁为名其居，我亦心同云卷舒。
相期直觅飞霞佩，不用重拈种树书。

作者简介：裘万顷（？～1219）南宋诗人。字元量，号竹斋，洪州新建（今江西南昌）人。淳熙十四年进士，历仕吏部架阁、大理司直、江西抚干，性至孝，有节操，有诗集行世，其诗清婉流利，描绘却颇有情致。